हमर गाम के बगल मे एकटा गाम अछि धेपुरा. चुनाव के समय अछि. वोट मांगय लेल एकटा नेता घुमैत-घुमैत धेपुरा गाम सेहो चलि गेलथि. टोला-टोला घुमलाह. . . लोक सभ के कहलथिन्ह जे हमरा वोट दिअ. हम ई कs देब. . . त ऊ कs देब. स्कूल खोलबा देब. . . बिजली लगबा देब. हाथ जोड़ि-जोड़ि सभ सं वोट देबय लेल कहथिन्ह. वोट मांगय के क्रम मे ओ दलान पर चौकी पर बैसल एकटा बुजुर्ग के पास गेलाह. बुजुर्ग अपन चश्मा ठीक करैत पूछलथिन्ह - कि बाउ केहन छी ? नीक छी नहिं ? बड़ दिन बाद देखलिअह. कतs रहय छ ? नेताजी के त किछ नहिं फुरैलन्हि. ओ बस वोट देबय के आग्रह करि. . . एकटा पर्चा थमा आगां बढ़ि गेलाह. 